cyanic-selkie/wikianc huggingface dataset:
तेरे बिना ज़िन्दगी से (गीत)
की आख़िर क्या ख़ास था इस गीत में? गुलज़ार साहब के जादुई शब्द, पंचम दा की धुन, लता-किशोर की गायिकी या फिर पर्दे पर संजीव कुमार व सुचित्रा सेन की जीवंत अदाकारी ...? दरअसल इस में सब का सम्मिलित योगदान था और यही वज़ह है कि, आज इस गीत की गिनती सबसे ज्यादा सुने जाने वाले गीतों में होती है। आपको ये जानकर भी हैरानी होगी की, इस गीत के सृजन के वक़्त दुर्गा पूजा का समय था और उस ज़माने में सभी बंगाली संगीतकार दुर्गापूजा के सांस्कृतिक उत्सव के लिए धुनें तैयार करते थे। इस काम में व्यस्तता होने पर वे फ़िल्मों के भी अनुबंध ठुकरा देते थे। पंचम दा ने भी इस गीत की धुन को सबसे पहले दुर्गापूजा के महोत्सव के लिए तैयार किया था। गीत के बोल थे "जेते जेते पाथे होलो देरी ..." और गुलज़ार साहब के आग्रह पर यही धुन उन्हें थमा दी। गुलज़ार साहब ने इसी धुन को पकड़ कर बोल रचे। पर एक मुश्किल और थी कि गुलज़ार साहब गीत के बोलों के बीच नायक व नायिका के कुछ संवाद भी रखना चाहते थे। पंचम दा गीत की लय में इस तरह के अवरोध के इच्छुक नहीं थे, पर अंततः उन्हें झुकना पड़ा। आज भी ये संवाद इस गीत के साथ उतने ही खूबसूरत लगते हैं, जितने की इसके अंतरे....
गीत का फ़िल्मांकन अनंतनाग में आठवीं सदी के गौरवशाली अतीत वाले 'मार्तण्ड सन टेंपल' में हुआ है। पार्श्व से गीत बजता है, और 'जयराम आचार्या' जी की सितार की मधुर धुन आपको गीत के मुखड़े पर लाती है और फ़िर बरसों के लंबे अंतराल के बाद मिले नायक व नायिका का सुख-दुख गुलज़ार के शब्दों में बयाँ होता है। दरअसल गुलज़ार साहब ने मुखड़े में भावनाओं का जो विरोधाभास रचा वो ही इस गीत का सार है। ये है वह गीत। गीत के मध्य संवादों को ज्यों का त्यों रखा गया है।
सिंग 2
सिंग 2 2021 में बनी अमेरिकी एनिमेशन फ़िल्म है और 2016 में बनी फ़िल्म का दुसरा भाग है।
ढिंचक पूजा
पूजा जैन जो ढिंचक पूजा के नाम से जानी जाती है, एक इन्टरनेट गायिका, गीतकार और इन्टरनेट सेलेब्रिटी है। उनके काम को कई सोशल मीडिया आलोचकों, मीडिया, यूट्यूबर्स और दर्शकों द्वारा लगातार मजाक उड़ाया गया, जिन्होंने अक्सर "सबसे खराब गायिका" कहा।  वह रियलिटी टीवी शो बिग बॉस 11 पर एक प्रतियोगी भी रही थी।
प्रारंभिक जीवन
ढिंचैक पूजा का वास्तविक नाम पूजा जैन है। इसकी आयु 23 या 24 वर्ष है। फिलहाल अंग्रेजी में परास्नातक कर रही है। पूजा का कहना है कि उसका परिवार शुरूआती दिनों से ही बहुत सपोर्टिव रहा है। पूजा ने अपना नाम "ढिंचक" रखा क्योंकि उसका मानना है कि उसके व्यक्तित्व में ही ढिंचक है। पूजा का जन्म उत्तर प्रदेश में हुआ था लेकिन बाद में वो अपने परिवार के साथ दिल्ली में रहने लगी।
रियलिटी शो
पूजा वर्तमान में भारतीय रिएलिटी टीवी शो बिग बॉस के सीजन 11 की एक प्रतिभागी है। उन्होंने बिग बॉस हाउस में अक्तूबर 2017 में एक वाइल्ड कार्ड एंट्री ली है। घर में प्रवेश करने से पहले, उसने एक इंटरव्यू में कहा, "मैं इस शो का हिस्सा बनने के लिए सहमत हो गयी क्योंकि मैं मानती हूँ कि बिग बॉस मेरे लिए एक अच्छा मंच होगा। ज्यादा लोग मेरे संगीत के बारे में जानेगे।"
व्यक्तिगत जीवन
अपने निजी जीवन के बारे में पूजा कहती है कि, "मैं एक सामान्य लड़की हूं, जिसे दोस्तों के साथ घूमना और फ़ास्ट फ़ूड खाना बेहद पसंद है। ढिंचक पूजा का फेवरेट कलर ब्लैक और गोल्ड है।
उमर अब्दुल्ला
उमर अब्दुल्ला (मार्च 1970 -- ) एक भारतीय नेता और कश्मीर के पूर्व मुख्यमंत्री हैं।  उनका जन्म ब्रिटेन में हुआ। उनके पिता फारूक अब्दुल्ला हैं। उमर जम्मू और कश्मीर के अब तक के सबसे युवा और प्रदेश के 11 वें मुख्यमंत्री रह चुके हैं।
उमर अब्दुल्ला ने कांग्रेस पार्टी के साथ मिलकर 5 जनवरी 2009 को गठबंधन सरकार बनाई।
2014 के विधानसभा चुनावों में उनकी पार्टी की हार हुई। उन्होंने सोनवार तथा बीरवाह सीटों से चुनाव लड़ा। जिसमें बीरवाह सीट से वे विधायक निर्वाचित हुए।
वह लोक सभा के भी सदस्य रह चुके हैं।
राजनीति
जम्मू-कश्मीर के मुख्यमंत्री रह चुके उमर अब्दुल्ला को राजनीति विरासत में मिली है। उमर के नाम जम्मू-कश्मीर के अब तक के सबसे युवा मुख्यमंत्री होने का रिकॉर्ड है।अब्दुल्ला परिवार की तीसरी पीढ़ी के सदस्य उमर अब्दुल्ला के नाम कई रिकॉर्ड हैं। इसके अलावा उमर लगातार तीन बार लोकसभा का चुनाव जीतने का रिकॉर्ड बना चुके हैं।
मेहर खोला, अल्मोडा तहसील
मेहर खोला, अल्मोडा तहसील में भारत के उत्तराखण्ड राज्य के अन्तर्गत कुमाऊँ मण्डल के अल्मोड़ा जिले का एक गाँव है।
2018 शीतकालीन ओलम्पिक में अल्बानिया
अल्बानिया के दो खिलाड़ियों को दक्षिण कोरिया के प्योंगचांग में 9 से 25 फरवरी के मध्य आयोजित हो रहे 2018 शीतकालीन ओलम्पिक में भाग लेना है। अल्बानिया के 2 अल्पाइन स्की खिलाड़ियों, जिनमे एक पुरुष व एक महिला है, ने इन खेलों के लिये क्वालीफाई किया।
पैइफांग
पैइफांग (चीनी 牌坊; पिनयिन प्याफंग) या पेलौ (चीनी। सिम। चीनी; परंपरा। परंपरा;।; पिनयिन पाइलो) - एक मुक्त खड़े द्वार के रूप में चीनी वास्तुकला का एक पारंपरिक तत्व। मूल रूप से, पेलौ प्रकृति में व्यावहारिक थे, लेकिन सोंग राजवंश के दौरान वे केवल सजावटी तत्व बन गए, जो किसी घटना या व्यक्ति के स्मारक के रूप में सेवा कर रहे थे। उन्हें शहरों की मुख्य सड़कों पर या कब्रिस्तानों की ओर जाने वाली गलियों में रखा गया था। वे लकड़ी, पत्थर या ईंट से बने होते थे, जिन्हें अक्सर बाहर की तरफ रंगीन टाइलों से सजाया जाता था. लकड़ी के पिफंग आमतौर पर लाल रंग के होते हैं। आघात के साथ सजाया गया है, दूसरों के बीच, सुलेख। संरचना की छत की छत को रंगीन टाइलों से ढंका गया है और पारंपरिक चीनी ड्रेगन के साथ सजाया गया है। लकड़ी के पिफंगों में पत्थर की चौकी होती है। परंपरागत रूप से, पैइफैंग्स में तीन या पांच मार्ग होते हैं. पत्थर या ईंट के पिफंग को लाल रंग से रंगा जा सकता है और लकड़ी की तरह सजाया जा सकता है। उन्हें भी सफेद रंग से रंगा गया है.
अरावन देव
अरावन देव
इरावन  अर्जुन और नागकन्या उलूपी का पुत्र था। वह एक कुशल धनुर्धर और मायावी अस्त्रों का ज्ञाता था।
इरावन के नाम से भी जाना जाता है। अरावन हिंजड़ो ,गे ,सिसी के देवता है इसलिए दक्षिण भारत में हिंजड़ो को अरावनी कहा जाता है। हिंजड़ो और अरावन देवता के सम्बन्ध में सबसे अचरज वाली बात यह है कि हिंजड़े अपने आराध्य देव अरावन से साल में एक बार विवाह करते हैं। हालांकि यह विवाह मात्र एक दिन के लिए होता है।
अरावन देव कथा व किन्नर
अरावन देवता का संबंध भारत के तमिलनाडु राज्य से है. यहां पर अरावन देवता की पूजा बड़ी ही श्रद्धाभाव से की जाती है. अरावन को इरावन देव के नाम से भी जाना जाता है. किन्नर अरावन को अपना देवता मानते हैं. जिस कारण किन्नरों को दक्षिण भारत में अरावनी कहा जाता है.
भतरी भाषा
भतरी छत्तीसगढ़ और ओड़िशा की भतरा जनजाति द्वारा बोली जाती है। यह एक पूर्वी इंडो-आर्यन भाषा है जो मुख्य रूप से पूर्वी बस्तर जिले और ओडिशा के कोरापुट और नवरंगपुर जिलों में बोली जाती है। इसे हालबी तथा ओड़िया के बीच की कड़ी कहा जाता है। यह ओड़िया की एक उपभाषा है और उससे बहुत कुछ समानता है।
अरावन देव
अरावन देव कथा व किन्नर
किन्नर एक दिन के लिए विवाह करते हैं ।
किन्नर अरावन देवता के साथ एक दिन के लिए विवाह भी रचाते हैं. विवाह करने के अगले दिन अरावन देवता की मौत के साथ ही किन्नरों का वैवाहिक जीवन समाप्त हो जाता है. इस कथा का संबंध महाभारत से माना जाता है.जब कोई रास्ता नहीं बचता है तो भगवान श्री कृष्ण स्वंय को मोहिनी रूप में बदलकर अरावन से शादी करते हैं. अगले दिन अरावन स्वंय अपने हाथो से अपना शीश माँ काली के चरणो में अर्पित करते हंै. अरावन की मृत्यु के बाद श्री कृष्ण उसी मोहिनी रूप में काफी देर तक अरावन की मृत्यु का विलाप भी करती हैं.
कृष्ण पुरुष होते हुए स्त्री रूप में अरावन से शादी रचाते हैं इसलिए किन्नर, जो स्त्री रूप में पुरुष माने जाते हैं, भी अरावन से एक रात की शादी रचाते हैं और उन्हें अपना आराध्य देव मानकर उपासना करते हैं. तमिलनाडु के कूवगम में अरावन का प्राचीन मंदिर स्थित है. इस मंदिर में अरावन देवता के शीश की पूजा की जाती है. यहां पर हर वर्ष तमिल नव वर्ष की पहली पूर्णिमा को 18 दिनों तक एक उत्सव का भी आयोजन किया जाता है.पांडवों को जीत के लिए देनी पड़ी बलि
युद्ध में जीत के लिए पांडवो को मां काली के चरणों में एक नर बलि देनी होती है जिसके लिए एक राजकुमार की जरूरत पड़ती है. जब कोई भी राजकुमार आगे नहीं आता है तो अरावन खुद को अपनी इच्छा से अपनी बलि देने के लिए कहते हैं. लेकिन अरावन एक शर्त रखते हैं कि वे अविवाहित नहीं मरना चाहते हैं. इस शर्त के कारण एक नया संकट आ जाता है क्योकि कोई भी राजा एक दिन अपनी पुत्री का विवाह कैसे कर सकता है. कोई राजा इसके लिए तैयानहोताहै.
अर्जुन के पुत्र हैं अरावन
एक पौराणिक कथा के अनुसार अरावन को अर्जुन का पुत्र माना गया है. एक बार अर्जुन ने द्रोपदी से शादी की एक शर्त का पालन नहीं किया. जिस कारण अर्जुन को इंद्रप्रस्थ से निष्कासित कर दिया गया और एक साल की तीर्थयात्रा जाने का आदेश दिया जाता है. इस यात्रा के दौरान अर्जुन उत्तर पूर्व भारत में जाते हैं.
अरावन पूजा व तंत्र
अरावन तंत्र साधना व पूजा से किन्नर ओर गे समलैंगिकता से छुटकारा पाया जाता है. जिसमें अरावन देव से 18 दिन का पूजा पर्व व अरावन देव से शादी से सम्पन्न होता है. तंत्र क्रिया सेक्स पर आधारित होती है जिसमें सेक्सुअल ऊर्जा को मोहिनी व अरावन की ऊर्जा से जोड़ कर पाप मुक्त हुआ जाता है.
संदर्भ
इरावन देव
Sacred Texts Hinduism  Mahabharata  Index  Previous  Next
सकाल्दा
Sakalda राजस्थान राज्य के उदयपुर जिले की लसाड़िया तहसील में एक गाँव है।
स्थिति एवं स्वरूप
मेवाड़ का यह गाँव वनों, वनस्पतियो एवं हरियाली से गिरा हुआ, नदी के किनारे बसा हुआ, सभी सुख सुविधाओं से सम्पन्न, विकासशील, कच्चे पक्के घरो, मंदिरो, भवनो, पहाड़ो, मैदानो, घाटियों, छोटे बड़े मोहल्लो वाला गाँव है।
व्यवसाय
यहाँ का मूल व्यवसाय कृषि है। तथा यहाँ लोग अन्य उद्योग करते है।
भाषाशैली
यहाँ की बोली जाने वाली भाषा मेवाड़ी है। तथा अधिकारित भाषा हिंदी है।
वेशभूषा
यहाँ के वृद्ध पुरुष धोती, कुरता पहनते है तथा यहाँ के युवा पुरूष पेंट, टी शर्ट, कुर्ता पहनते है। यहाँ की महिला साड़ी, लेहँगा पहनती है।
मोहल्लें एवं भाग
यह सकालदा के पूर्व में स्थित है। इस इलाके में भगवान महादेव का मंदिर हैं जो देवनिया महादेव के नाम से प्रसिद्ध है। यह पर्वतीय क्षेत्र है जिसमें डोळा, तलाब, वेहळा, महादेव मंदिर, वेगडीवेळी आदि इलाके प्रसिद्ध है। यह मोहल्ला भी पूर्वी सकालदा में स्थित है। जिसमें मूल रुप से समेलिया, नाथूडियावेलि आते है। नदी के पश्चिमी व ऊपरी भाग मे है। इस इलाके मे हिगोडिमंगरी, हरापाणी, टावरघाटी आते है। मध्यभाग के दक्षिण-पूर्व में एक मोहल्ला है। जिसमें कलीमंगरी, हनुमानमंदिर, ढूँड़ आते है।
यह मध्यभाग के उत्तर पश्चिम में स्थित भाग है। जिसमें खन्निघाटी तथा खेजड़िवाळा आता है।
पश्चिमी भाग में पनवावाला, वांदरामंगरा, टावरवालीघाटी आते है। यह भाग अर्नियो का गुडा तक फैला हुआ है।
यह क्षेत्र दक्षिण में स्थित है। इसमें वन आते है। यह सबसे लम्बा व नदी का तटीय क्षेत्र है। यह पेलाढावा से सहमेलिया तक विस्तृत है।
त्यौहार एवं उत्सव
सकालदा में अनेक त्यौहार, पर्व व उत्सव मनाए जाते है।
दिवाली
सकालदा में दीपावली का त्यौहार बड़े धूम धाम से मनाया जाता है।
होली
रंगो का त्यौहार होली उत्साह और उमंग का त्यौहार है।
रक्षाबन्धन
भाई बहिन का त्यौहार रक्षाबंधन सकालदा में स्नेह से मनाया जाता है। इस त्यौहार में बहिन अपने भाई की कलाई पर राखी बाँधती है।
नवरात्रि
नवरात्रि के नौ दिन में यहाँ दुर्गा पूजा भजन कीर्तन किए जाते है।
महाशिव रात्रि
यह कार्यक्रम सकालदा के देवनिया महादेव मंदिर, सकालदा में रखा जाता है।
प्रकृति एवं पर्यटन
यह गाँव राजस्थान के मेवाड क्षेत्र में स्थित है।
नदी
सकालदा में एक नदी बहती है जिसका नाम 🏞️ नदी है। इस नदी पर अनेक एनाकट कुँए पुल बने हुए है। इसका पानी निर्मल, स्वच्छ, सुंदर है।
पर्वत
यह गाँव अरावली पर्वत श्रेणी में आता है इसलिए इस गाँव में अनेक पर्वत है। जिसमें सबसे उच्चा पर्वत का नाम है पीपलामंगरा
मंदिर
सकालदा में महादेव का प्रसिद्ध मंदिर है। जिसका नाम देवनिया महादेव मंदिर सकालदा है। यहाँ लोग दुर दूर से दर्शन करने के लिए आते है।
सबलगढ़ किला
सबलगढ़ का किला
मुरैना के सबलगढ़ नगर में स्थित यह किला मुरैना से लगभग 60 किलोमीटर की दूरी पर है। मध्यकाल में बना यह किला एक पहाड़ी के शिखर बना हुआ है। इस किले की नींव सबल सिंह गुर्जर ने डाली थी जबकि करौली के महाराजा गोपाल सिंह ने 18वीं शताब्दी में इसे पूरा करवाया था। कुछ समय बाद सिंकदर लोदी ने इस किले को अपने नियंत्रण में ले लिया था लेकिन बाद में करौली के राजा ने मराठों की मदद से इस पर पुन: अधिकार कर लिया। 1795 ईसवीं  में यह फिर से राजा खांडे राव द्वारा ले लिया गया था, जिसका घर वहाँ है। लॉर्ड वेलेजली दौलत राव सिंधिया(1764-1837) अपने शासनकाल में इस किले में रहते थे। किले को 1804 में अंग्रेजी द्वारा जब्त कर लिया गया था। किले के आसपास के क्षेत्र को 1809 में सिंधिया राज्य में जोड़ा गया था। किले के पीछे सिंधिया काल में बना एक बांध है, जहां की सुंदरता देखते ही बनती है।
शहर विवरण
शहर की स्थापना सबला नाम के एक गुर्जर ने की थी, जिसे राजा सबल सिंह गुर्जर के नाम से जाना जाता है, जो करौली के बगल में चंबल नदी के पास है, शहर में एक मजबूत किला है, जो सबलगढ़ किला के नाम से प्रसिद्ध है, जो पूर्वोत्तर में एक बड़ी चट्टान पर स्थित है। सबलगढ़ की स्थापना सबल सिंह गुर्जर द्वारा की गई थी । सबलगढ़ नगर अपने प्राचीन दुर्ग, शिकार क्रियाओं ब  कैला माता सिद्ध मन्दिर है।
किले का इतिहास
इस शहर की स्थापना सबला नाम के एक गुर्जर राजा ने की थी, जिन्हें राजा सबल सिंह गुर्जर के नाम से जाना जाता था जो करौली,  के पास चंबल नदी के पास रहते थे, जो अब एक तहसील, जिसमें एक किला और एक तालाब है। अगस्त, 1795 में, लखवा दादा के नेतृत्व में मराठा सेना ने सबलगढ़ पर हमला किया। एक कड़े संघर्ष के बाद, उन्होंने सबलगढ़ के मजबूत किले को कमजोर कर दिया और उन्होंने बिजयपुर पर हमला किया और उस पर भी कब्जा कर लिया और अंबाजी इंगले को प्रभारी बना दिया। 1806 में, दौलत राव सिंधिया ने अम्बाजी को कैद कर लिया और उनसे सबलगढ़ की मांग की, लेकिन उन्होंने इनकार कर दिया, हालांकि बाद में उन्होंने करौली के राजा को क्षेत्र में कुछ जगहें सौंप दीं। इस प्रकार सबलगढ़ पर राजा का अधिकार हो गया , लेकिन इन स्थानों को फिर से सिंधिया की सेना ने वापस ले लिया और अपने प्रभुत्व में शामिल कर लिया। जैसा कि पहले उल्लेख किया गया है, यह सबलगढ़ में था, जहां दौलत राव सिंधिया और जसवन्त राव होल्कर 1805 में ईस्ट इंडिया कंपनी के खिलाफ गठबंधन के लिए मिले थे। मध्यकालीन स्मारकों में सबलगढ़ का किला उल्लेखनीय है। यहां एक 'बंद' बनाया गया है, जिसे 16वीं शताब्दी में सिकंदर लोदी ने सबलगढ़ पर कब्ज़ा करने के लिए एक सेना भेजी थी। अकबरनामा के अनुसार सबलगढ़ को भी अकबर ने असीरगढ़ के अपने अभियान के दौरान जीत लिया था। मराठों ने उत्तरी भारत में अपने अभियान में किले पर दोबारा कब्ज़ा कर लिया और इसे करौली के राजा को लौटा दिया। 1795 में, किले पर खांडे राव ने कब्ज़ा कर लिया, जिन्होंने किले के भीतर एक घर बनाया। लॉर्ड वल्लेजाली दौलत राव सिंधिया (1764-1837) भी अपने शासनकाल के दौरान इस किले में रहते थे। 1804 में किले पर अंग्रेजों ने कब्जा कर लिया था। किले के आसपास का क्षेत्र 1809 में सिंधिया के साम्राज्य में शामिल कर लिया गया था।
किले की संरचना
सबलगढ़ किला राजस्थानी शैली में बनाया गया है। इसके तीन मुख्य द्वार हैं, और कई मंदिर किले के भीतर स्थित हैं, जैसे कि जगन्नाथ मंदिर। किले की अन्य ऐतिहासिक इमारतों में नवल सिंह हवेली और रॉयल कोर्ट (कचेरी) शामिल हैं। यह परिसर अठारहवीं शताब्दी के किले की योजना का एक अच्छा उदाहरण है। यह उत्तर और पश्चिम की ओर बाहरी किले की दीवार से घिरा हुआ था। राज्य राजमार्ग के उत्तर की ओर 1,800 मीटर लंबी एक सतत किलेबंदी की दीवार देखी जा सकती है, जबकि किलेबंदी के कुछ छोटे हिस्से पूर्व की ओर देखे जा सकते हैं। पूर्व और पश्चिम की ओर प्राकृतिक सुरक्षा के रूप में घने जंगल हैं। दक्षिणी किनारे पर एक खाई के अवशेष भी हैं। उत्तर में चंबल नदी और पश्चिम में तलहटी में नाले ने किले के स्थान को और अधिक अनुकूल बना दिया। आंतरिक किले की दीवार 12 बुर्जों से मजबूत है और इसमें पांच प्रवेश द्वार हैं। उत्तर की ओर का प्रवेश द्वार किले में मुख्य प्रवेश द्वार प्रतीत होता है, और बाहरी और आंतरिक बस्ती के बीच संबंध का काम करता है। आंतरिक किले में महल, जनरलों और अभिजात वर्ग के लिए निवास (नवल सिंह हवेली), और अस्तबल, कचेरी (अदालत) और मंदिर जैसी अन्य सहायक इमारतें थीं, जबकि बाकी बस्ती दो किले की दीवारों के बीच थी। बस्ती में पानी के लिए कई कुएँ थे और वे आंतरिक और बाहरी दोनों किलेबंदी में स्थित थे।
सड़कें
सबलगढ़ राज्य राजमार्गों द्वारा मध्य प्रदेश के कई शहरों से काफी अच्छी तरह से जुड़ा हुआ है। ग्वालियर, मुरैना, श्योपुर कलां, शिवपुरी, जयपुर और दिल्ली आदि के लिए दैनिक बसें उपलब्ध हैं।
हवाई सफ़र
निकटतम हवाई अड्डा ग्वालियर में स्थित है जो सबलगढ़ से लगभग 120 किलोमीटर दूर है। नई दिल्ली और ग्वालियर हवाई अड्डे से कई शहरों के लिए दैनिक उड़ानें उपलब्ध हैं।
इंडोसल्फेन
इंडोसल्फेन एक कार्बनिक यौगिक है।
। कार्बन के रासायनिक यौगिकों को कार्बनिक यौगिक कहते हैं। प्रकृति में इनकी संख्या 10 लाख से भी अधिक है। जीवन पद्धति में कार्बनिक यौगिकों की बहुत ही महत्वपूर्ण भूमिका है। इनमें कार्बन के साथ-साथ हाइड्रोजन भी रहता है। ऐतिहासिक तथा परंपरा गत कारणों से कुछ कार्बन के यौगकों को कार्बनिक यौगिकों की श्रेणी में नहीं रखा जाता है। इनमें कार्बनडाइऑक्साइड, कार्बन मोनोऑक्साइड प्रमुख हैं। सभी जैव अणु जैसे कार्बोहाइड्रेट, अमीनो अम्ल, प्रोटीन, आरएनए तथा डीएनए कार्बनिक यौगिक ही हैं। कार्बन और हाइड्रोजन के यौगिको को हाइड्रोकार्बन कहते हैं। मेथेन (CH4) सबसे छोटे अणुसूत्र का हाइड्रोकार्बन है। ईथेन (C2H6), प्रोपेन (C3H8) आदि इसके बाद आते हैं, जिनमें क्रमश: एक एक कार्बन जुड़ता जाता है। हाइड्रोकार्बन तीन श्रेणियों में विभाजित किए जा सकते हैं: ईथेन श्रेणी, एथिलीन श्रेणी और ऐसीटिलीन श्रेणी। ईथेन श्रेणी के हाइड्रोकार्बन संतृप्त हैं, अर्थात्‌ इनमें हाइड्रोजन की मात्रा और बढ़ाई नहीं जा सकती। एथिलीन में दो कार्बनों के बीच में एक द्विबंध (=) है, ऐसीटिलीन में त्रिगुण बंध (º) वाले यौगिक अस्थायी हैं। ये आसानी से ऑक्सीकृत एवं हैलोजनीकृत हो सकते हैं। हाइड्रोकार्बनों के बहुत से व्युत्पन्न तैयार किए जा सकते हैं, जिनके विविध उपयोग हैं। ऐसे व्युत्पन्न क्लोराइड, ब्रोमाइड, आयोडाइड, ऐल्कोहाल, सोडियम ऐल्कॉक्साइड, ऐमिन, मरकैप्टन, नाइट्रेट, नाइट्राइट, नाइट्राइट, हाइड्रोजन फास्फेट तथा हाइड्रोजन सल्फेट हैं। असतृप्त हाइड्रोकार्बन अधिक सक्रिय होता है और अनेक अभिकारकों से संयुक्त हा सरलता से व्युत्पन्न बनाता है। ऐसे अनेक व्युत्पंन औद्योगिक दृष्टि से बड़े महत्त्व के सिद्ध हुए हैं। इनसे अनेक बहुमूल्य विलायक, प्लास्टिक, कृमिनाशक ओषधियाँ आदि प्राप्त हुई हैं। हाइड्रोकार्बनों के ऑक्सीकरण से ऐल्कोहॉल ईथर, कीटोन, ऐल्डीहाइड, वसा अम्ल, एस्टर आदि प्राप्त होते हैं। ऐल्कोहॉल प्राथमिक, द्वितीयक और तृतीयक हो सकते हैं। इनके एस्टर द्रव सुगंधित होते हैं। अनेक सुगंधित द्रव्य इनसे तैयार किए जा सकते हैं। इसी प्रकार इंडोसल्फेन को भी विभिन्न प्रयोगों में लिया जा सकता है।
शिबगंज उपज़िला, नवाबगंज
शिबगंज उपजिला, बांग्लादेश का एक उपज़िला है, जोकी बांग्लादेश में तृतीय स्तर का प्रशासनिक अंचल होता है (ज़िले की अधीन)। यह राजशाही विभाग के  नवाबगंज ज़िले का एक उपजिला है, जिसमें, ज़िला सदर समेत, कुल ५ उपज़िले हैं, और मुख्यालय  नवाबगंज सदर उपज़िला है। यह बांग्लादेश की राजधानी ढाका से पूर्व की दिशा में अवस्थित है। यह मुख्यतः एक ग्रामीण क्षेत्र है, और अधिकांश आबादी ग्राम्य इलाकों में रहती है।
जनसांख्यिकी
यहाँ की आधिकारिक स्तर की भाषाएँ बांग्ला और अंग्रेज़ी है। तथा बांग्लादेश के किसी भी अन्य क्षेत्र की तरह ही, यहाँ की भी प्रमुख मौखिक भाषा और मातृभाषा बांग्ला है। बंगाली के अलावा अंग्रेज़ी भाषा भी कई लोगों द्वारा जानी और समझी जाती है, जबकि सांस्कृतिक और ऐतिहासिक निकटता तथा भाषाई समानता के कारण, कई लोग सीमित मात्रा में हिंदुस्तानी(हिंदी/उर्दू) भी समझने में सक्षम हैं। यहाँ का बहुसंख्यक धर्म, इस्लाम है, जबकि प्रमुख अल्पसंख्यक धर्म, हिन्दू धर्म है। राजशाही विभाग में, जनसांख्यिकीक रूप से, इस्लाम के अनुयाई, आबादी के औसतन ८८.४२% है, जबकि शेष जनसंख्या प्रमुखतः हिन्दू धर्म की अनुयाई है। यह मुख्यतः ग्रामीण क्षेत्र है, और अधिकांश आबादी ग्राम्य इलाकों में रहती है।
अवस्थिती
शिबगंज उपजिला बांग्लादेश के पूर्वी भाग में, राजशाही विभाग के  नवाबगंज जिले  में स्थित है।
बाहरी कड़ियाँ
श्रेणी:राजशाही विभाग के उपजिले
"बनफूल" लेखक
बलाई चंद मुखोपाध्याय (19 जुलाई 1899 - 9 फरवरी 1979) एक भारतीय बंगाली भाषा के उपन्यासकार, लघु कथाकार, नाटककार, कवि और चिकित्सक थे, जिन्होंने बनफुल (जिसका अर्थ बंगाली में "जंगली फूल") के कलम नाम से लिखा था। वह पद्म भूषण के नागरिक सम्मान के प्राप्तकर्ता थे।
= “बनफूल” = “बनफूल” (1899-1979) का नाम बँगला साहित्य में बहुत सम्मान के साथ लिया जाता है। वे विलक्षण प्रतिभा के धनी एक कहानीकार, उपन्यासकार, कवि, नाटककार एवं लेखक रहे हैं। दीर्घ पचास वर्षों में उन्होंने 60 उपन्यास, 586 कहानियाँ, हजारों कविताएं, 15 नाटक और अनगिनत लेख लिखकर बँगला साहित्य को समृद्ध किया है। आत्मकथा एवं संस्मरण भी लिखे हैं उन्होंने। उनके कई उपन्यासों को बँगला साहित्य में कालजयी कृति होने का गौरव प्राप्त है और कई उपन्यासों पर हिन्दी एवं बँगला में फिल्में बन चुकी हैं।
जन्म
“बनफूल” का जन्म 19 जुलाई 1899 को बिहार के मनिहारी नामक कस्बे में हुआ था। मनिहारी बिहार के कटिहार जिले में पड़ता है। यह एक गंगा-घाट है, जहाँ से (आज के) झारखण्ड के साहेबगंज और सकरीगली के लिए नावें एवं स्टीमर चलते हैं।
माता-पिता
“बनफूल” का मूल नाम बालाइ चाँद मुखोपाध्याय था। उनकी माता का नाम मृणालिणी देवी और पिता का नाम सत्यचरण मुखोपाध्याय था। छह भाईयों एवं दो बहनों में “बनफूल” सबसे बड़े थे।
शिक्षा-दीक्षा
“बनफूल” की प्रारम्भिक शिक्षा मनिहारी के माइनर स्कूल में हुई थी, जहाँ से जिले में अव्वल रहते हुए उन्होंने पढ़ाई पूरी की थी। साहेबगंज (अब झारखण्ड में) के रेलवे हाई स्कूल में उन्होंने 1914 में दाखिला लिया और यहाँ से 1918 में मैट्रिक पास किया। हजारीबाग (अब झारखण्ड) के सन्त कोलम्बस कॉलेज से उन्होंने आई.एस-सी. पास किया। इसके बाद कोलकाता मेडिकल कॉलेज में उन्होंने छह वर्षों तक मेडिकल की पढ़ाई की।
शुरुआती नौकरी
“बनफूल” ने मेडिकल की पढ़ाई के बाद कुछ दिनों तक एक गैर-सरकारी प्रयिगशाला में नौकरी की और उसके बाद वे आजिमगंज (मुर्शिदाबाद जिला, प. बँगाल) के सरकारी अस्पताल में चिकित्सा अधिकारी बने।
भागलपुर
जल्दी ही नौकरी छोड़कर वे बिहार के भागलपुर शहर में आकर बस गये। यहाँ वे खुद का पैथोलॉजी लैब चलाते थे। भागलपुर में “बनफूल” दीर्घ चालीस वर्षों तक रहे। इस दौरान उन्होंने अपने छोटे भाई-बहनों की परवरिश भी की। लम्बे समय तक भागलपुर में बसने के कारण “बनफूल” को ‘भागलपुर के लेखक’ के रूप में जाना जाता है।
पारिवारिक जीवन
“बनफूल”’ की धर्मपत्नी लीलावती जी के बारे में उल्लेखनीय है कि वे उस जमाने की स्नातक थीं। वे न केवल “बनफूल”’ की रचनाओं की पहली पाठिका, बल्कि स्पष्टवादी आलोचिका भी हुआ करती थीं। उनके देहावसान के बाद “बनफूल”’ अकेले पड़ गये थे और तब वे उनसे जुड़े रहने के लिए प्रतिदिन उन्हें पत्र लिखा करते थे। पत्र ‘डायरी’ के रूप में हैं, जिसमें देशकाल की वर्तमान अवस्था पर उनकी टिप्पणियाँ, कविताएं, व्यंग्य इत्यादि हैं। इसी समय उन्होंने ‘ली’ नाम का उपन्यास भी लिखा था।
“बनफूल” के दो पुत्र थे।
सॉल्ट लेक, कोलकाता
जीवन की सान्ध्य बेला में, जब वे लिखने में असमर्थ हो चले थे, वे कोलकाता के सॉल्ट लेक में जाकर बस गये। यह साल था 1968 का। भागलपुर के हजारों लोग, जिनमें गरीब ज्यादा थे, उन्हें भाव-भीनी विदाई देने स्टेशन पर आये थे।
देहावसान
सॉल्टलेक, कोलकाता में ही 7 फरवरी 1979 को “बनफूल” का देहावसान हुआ। उनके घर के सामने वाली सड़क का नाम आज “बनफूल” पथ है।
“बनफूल” नाम धारण
साहेबगंज के उसी रेलवे स्कूल में ‘बोटू-दा’ (वास्तविक नाम कुछ और होगा) नाम के एक और शिक्षक थे, जिन्होंने किशोर “बनफूल” को समझाया कि अगर वे लिखना छोड़ देंगे, तो उनकी प्रतिभा नष्ट हो जायेगी। उन्होंने छद्म नाम से लिखने के लिए प्रेरित किया। जब उन्हें पता चला कि किशोर “बनफूल” को बचपन से ही फूल-पत्तियाँ निहारना पसन्द है, तो उन्होंने “बनफूल” का छद्म नाम उन्हें सुझाया। इस प्रकार, बालाइ चाँद मुखोपाध्याय नामक किशोर ने कविताएं लिखने के लिए “बनफूल” का छद्म नाम अपनाया, ताकि उनके अन्य शिक्षकों को पता न चले। बाद में यही “बनफूल” उनका ‘कलमी नाम’ बना।
“बनफूल” का रचना संसार
उपन्यास:
काव्य:
बनफूलेर कविता (1936), चतुर्दशी (1940), अंगारपर्णी (1940), आहरणीय (1943), करकमलेषु (1946), बनफूलेर व्यंग्य कविता (1958), नूतन बाँके (1959), सुरसप्तक (1970).
मंत्रमुग्ध (1938), रुपान्तर (1938), श्रीमधुसूदन (1939), विद्यासागर (1941), मध्यवित्त (1943), दशभान (1944), कंचि (1945), सिनेमार गल्प (1946), बन्धनमोचन (1948), दशभान ओ आरो कयेकटि (1952), शृणवस्तु (1963), आसन्न (1973), त्रिनयन (तीन नाटक, 1976).
कहानी संग्रह:
बनफूलेर गल्प (1936), बनफूलेर आरो गल्प (1938), बाहुल्य (1943), विन्दु विसर्ग (1944), अदृश्यलोक (1946), आरो कयेकटि (1947), तन्वी (1952), नव मंजरी (1954), उर्मिमाला (1955), रंगना (1956), अनुगामिनी (1958), करबी (1958), सप्तमी (1960), दूरबीन (1961), मनिहारी (1963), छिटमहल (1965), एक झाँक खंजन (1967), अद्वितीया (1975), बहुवर्ण (1976), बनफूलेर नूतन गल्प (1975), माया कानन (1978).
कहानी संचयन:
बनफूलेर गल्प संग्रह (दो खण्डों में, 1955 और 1957), तिन काहिनी (1961), बनफूलेर गल्प संग्रह (सौ-सौ कहानियों के तीन खण्ड, 1961, 1965 और 1970), चतुरंग (1974), बनफूल वीथिका (1974), दिवस यामिनी (1976), बनफूलेर श्रेष्ठ गल्प (1976), राजा (1977), बनफूलेर हासि गल्प (1978), बनफूलेर शेष लेखा (1979).
निबन्ध:
उत्तर (1953), शिक्षार भित्ति (1955), मनन (1962), द्विजेन्द्र दर्पण (1967), हरिश्चन्द्र (1979).
संस्मरण:
भूयो दर्शन (1942), रवीन्द्र स्मृति (1968), डायरी- मर्जिमहल (1974).
आत्मजीवनी:
पश्चातपट (1978).
रम्यरचना:
चूड़ामणि रसार्णव (1976).
बालसाहित्य:
छोटोदेर श्रेष्ठ गल्प (1958), छोटोदेर भालो भालो गल्प (1961), बनफूलेर किशोर समग्र (1978).
अन्य:
बनफूल रचना संग्रह (15 खण्डों में), बनफूलेर छोटोगल्प समग्र (दो खण्डों में, 2003), बनफूल रचनावली (24 खण्डों में, सम्पादक- सरोजमोहन मित्र, शचीन्द्र नाथ बंद्योपाध्याय एवं निरंजन चक्रवर्ती)
कृतित्व पर केन्द्रित पुस्तकें:
बनफूलेर कथा साहित्य (सं.- धीमान दासगुप्त, 1983), बनफूलेर फूलवन (ले.- सुकुमार सेन, 1983), कथाकोविद बनफूल (ले.- निशीथ मुखोपाध्याय, 1989), बनफूल: जीवन, मन ओ साहित्य (ले.- ऊर्मि नन्दी, 1997), बनफूलेर जीवन ओ साहित्य (ले.- निशीथ मुखोपाध्याय, 1998), बनफूल: शतवर्षेर आलोय (सं.- पवित्र सरकार, 1999), बनफूल (ले.- प्रशान्त दासगुप्ता, 2000), बनफूल (ले.- विप्लव चक्रवर्ती, 2005)
(स्रोत: अररिया (बिहार) से प्रकाशित त्रैमासिक पत्रिका "संवदिया" का जुलाई-सितम्बर 2013 अंक, जिसमें स्रोत के रुप में निम्न जानकारी दी गयी थी: शीघ्र प्रकाश्य पुस्तक "कोसी-शोध-साहित्य-सन्दर्भ-कोश': लेखक परिचय खण्ड", सं- देवेन्द्र कुमार देवेश से उद्धृत)
फिल्मांकन
“बनफूल” के जिन उपन्यासों पर फिल्में बनी हैं, उनकी सूची इस प्रकार है:
हाटे-बाजारे
अग्निश्वर
भुवन सोम
छद्मवेषी
एकटि रात
आलोर पिपासा
अर्जुन पण्डित
तिलोत्तमा
पाका देखा
(फिल्म ‘अर्जुन पण्डित’ के लिए उन्हें फिल्मफेयर का बेस्ट राइटर का पुरस्कार मिला था।)
(बिहार के सीमांचल क्षेत्र के सहरसा से कटिहार होते हुए कोलकाता जाने वाली एक ट्रेन को उनके उपन्यास के नाम पर ही ‘हाटे-बाजारे एक्सप्रेस’ नाम दिया गया है। )
पुरस्कार/सम्मान
“बनफूल” को 1951 में शरत स्मृति पुरस्कार से सम्मानित किया गया था। 1962 में उनके उपन्यास ‘हाटे-बाजारे’ पर रवीन्द्र पुरस्कार मिला। राष्ट्रपति से उन्हें स्वर्णपदक मिला था तथा भारत सरकार ने उन्हें 1975 में पद्मभूषण से सम्मानित किया था। 1977 में वे बँगला साहित्य सम्मेलन के अध्यक्ष बनते हैं। उनकी जन्मशतवार्षिकी (1999) पर भारत सरकार उनपर डाक टिकट जारी किया था तथा तपन सिन्हा उनके जीवनवृत्त पर फिल्म बनायी थी।
“बनफूल” का मानना था कि अच्छे पाठकों/दर्शकों की नज़र में रचनाकार को मिला पुरस्कार कोई मायने नहीं रखता और कला का मूल्यांकन काल करता है!
‘विनेट’
“बनफूल” अपनी सरस, चुटीली छोटी कहानियों के लिए खास तौर पर जाने जाते हैं, जो पेज भर लम्बी होती हैं। जैसे एक शेर अन्त में विस्मय के साथ समाप्त होता है, उनकी छोटी कहानियाँ भी विस्मय के साथ समाप्त होती हैं। कहानियों के चरित्र वास्तविक जीवन से चुने हुए होते हैं। अँगेजी में इस प्रकार के शब्दचित्रों को ‘विनेट’ (Vignetts) कहते हैं- अर्थात् ‘बेलबूटे’।
‘डाना’
‘डाना’ “बनफूल” के एक वृहत उपन्यास का नाम है, जो तीन खण्डों में प्रकाशित हुआ था। यह उपन्यास पक्षी-प्रेक्षण (Bird Watching या Birding) पर आधारित है। एक वाक्य में कहा जा सकता है कि सलीम अली ने भारतीयों को भारतीय पक्षियों से परिचित कराने के लिए जो काम तकनीकी भाषा एवं शैली में किया था, “बनफूल” ने उसी काम के लिए साहित्यिक भाषा एवं शैली को चुना था। उपन्यास का कथानक तो ऊँचे दर्जे का है ही। इस उपन्यास की रचना के लिए “बनफूल” ने पक्षियों से सम्बन्धित नाना प्रकार की पुस्तकों का विस्तृत अध्ययन किया था तथा दूरबीन लेकर पक्षियों का गहन प्रेक्षण भी किया था।
इस उपन्यास के बारे में एक अन्य बँगला लेखक ‘परशुराम’ (राजशेखर बसु) का मानना था कि इसे अँग्रेजी में अनूदित कर नोबल पुरस्कार के लिए भेजा जाना चाहिए। उन्होंने “बनफूल” के पुत्रों को यह सलाह दी थी, पर जैसा कि बताया गया है- “बनफूल” पुरस्कार पाने के मामले में कभी गम्भीर नहीं रहे थे।
मौलि चन्द्र शर्मा
मौलि चन्द्र शर्मा भारत के एक वरिष्ट राजनेता तथा वकील थे। वे मूलतः भारतीय राष्ट्रीय कांग्रेस के कार्यकर्ता थे किन्तु स्वतन्त्रता के उपरान्त जनसंघ के संस्थापक सदस्यों में से एक थे और उसके उपाध्यक्ष तथा अध्यक्ष बने।
जोग्याणा-उ०प०-२, यमकेश्वर तहसील
जोग्याणा-उ०प०-२, यमकेश्वर तहसील में भारत के उत्तराखण्ड राज्य के अन्तर्गत गढ़वाल मण्डल के पौड़ी जिले का एक गाँव है।
मछरिया,संभल (मुरादाबाद)
भारत की जनगणना अनुसार यह गाँव, तहसील संभल, जिला मुरादाबाद, उत्तर प्रदेश में स्थित है।
सम्बंधित जनगणना कोड: राज्य कोड :09 जिला कोड :135 तहसील कोड : 00721
बाहरी कड़ियाँ
उत्तर प्रदेश के जिले (नक्शा)
लोकनृत्यों की सूची
धोबी-नृत्य
धोबी जाति द्वारा मृदंग, रणसिंगा, झांझ, डेढ़ताल, घुँघरू, घंटी बजाकर नाचा जाने वाला यह नृत्य जिस उत्सव में नहीं होता, उस उत्सव को अधूरा माना जाता है।. सर पर पगड़ी, कमर में फेंटा, पावों में घुँघरू, हातों में करताल के साथ कलाकारों के बीच काठ का सजा घोडा ठुमुक- ठुमुक नाचने लगता है तो गायक - नर्तक भी उसी के साथ झूम उठता है। .टेरी, गीत, चुटकुले के रंग, साज के संग यह एक अनोखा नृत्य है।
अहीरों का नाच (फरुवाही)
अहीर स्वयं में एक संस्कृति है। यह वीरों की संस्कृति है। लोरिकी, बिरहा, गड़थैया, कुर्री-फुर्री-कलैया, मानो जैसे कि वे पेट से ही सीख कर आते हैं। परन्तु ऐसा माना जाता है कि अहीर 'उज़बक' होते है और उनकी पत्नियां बुद्धिमती होती हैं। पुरुष डोर, चौरासी, शहनाई, घुँघरू पहनकर हाथ में धुधुकी लेकर धोती कुरता पहनकर सिर पर पगड़ी बांधकर उछाल कूद करते हुए गीत की पंक्तियाँ टेरते हैं। ये बीच- बीच में 'हा- हा', 'हू-हू' की आवाज़ करते हैं। कलैया मरते हैं। नाचते समय ये 'लोरकी गाथा' की पंक्तियाँ अथवा 'बिरहा' की पंक्तियाँ दुहराते हैं।
कहरही (कहरुआ नृत्य)
'कंहारों' का पुस्तैनी पेशा पालकी ढोना था। बाद में ये मिटटी बर्तन भी बनाने लगे। इस काम में उल्लास के लिए इन्होने नाचना -गाना भी अनिवार्य समझा। अतः चाक की गति के संग-संग गीत भी गुनगुनाने लगे। 'संघाती' घड़े पर ताल देने लगे और ठुमकने भी लगे। ओरी-ओरियानी खड़ी होकर महिलाएं गीत दुहराने लगीं। इस प्रकार नृत्य, गीत, वाद्य का समवेत समन्वय हो गया और उससे एक विधा का जन्म हो गया जिसे 'कंहरही' कहते हैं। पूर्वी उत्तर प्रदेश में जहाँ इनकी बस्ती है, ये लोग अपने आनंद और आल्हाद के लिए, श्रम -परिहार के लिए, मधुर धुन, लय, ताल में नाचने-गाने लगे।
गोड़उ नाच
पूर्वांचल के गोरखपुर, देवरिया और बलिया जिलों में 'गोड़उ' नाच का प्रचलन है। इसमें नृत्य के साथ प्रहसन भी होता है। नृत्य का प्रमुख भाग 'हरबोल' कहा जाता है। यह प्रहसन के रूप में जो भी करता है उसे 'हरबोलाई' कहते हैं। इस नृत्य में श्रृंगार तथा भक्ति के गीतों का समावेश रहता है।
नटुआ नृत्य
'खटिकों' की तरह चर्मकार जाति के लोग 'नटुआ' नाच करते हैं। पहली फसल कट जाने पर फाल्गुन -चैत की चांदनी रात में यह द्वार-द्वार जाकर नाचते-गाते और बदले में कुछ अनाज या पैसा पाते थे। ये लोग बरी-भात और पूड़ी पर नाचते थे। अब अपनी बस्ती में वृत्त - अर्धवृत्त बनाकर घुमते हुए नाचते और हास्य - व्यंग में अभिनय करते हैं। रंग - बिरंगी गुदड़ी पहने चूना कालिख लगाये प्रहसक अश्लील् चुटकुले बोलता है। नर्तक बीच में नाचता है। एक टेढ़ी छड़ी अनिवार्य होती है। ढोल, छड, घंटी, झांझ, छल्ला, पावों में पैरी, कमर में कौड़ी बांधे नर्तक हास्य का माहौल सृजित कर देते हैं।
कोलदहकी नाच
'कोल' शिकारी वर्ग की जनजाति है, जो 'हकवा' करके जानवरों का अथवा गोटी - गुलेल से उड़ती चिड़ियों का शिकार करती थी। उसके इस नृत्य में उसके जीवन की झांकी देखी जा सकती है। गोला या अर्धगोला बनाकर, ढोल बजाकर, बैठकर अथवा खड़े होकर, दिन भर के परिश्रम के बाद, चौपाल लगाकर यह नृत्य किया जाता है। औरतें और बच्चे तमाशबीन होते हैं।
खटिकही नाच
साग-सब्जी बेचने, सूअर पालने का काम करने वाली खटिक जाती अपने आनंद आल्हाद के लिए विवाह, गवना, पूजा, पालकी के अवसरों पर झंडा लेकर जुलुस निकालकर पालकी में दूल्हे को बिठाकर तेज चलते हुए बीच - बीच में रुक- रुक कर, कभी नीचे स्वर में और कभी ऊंचे स्वर में आवाज़ निकालते हुए, नृत्य करती हैं। छड़, थाली, ढोल, झाल के समवेत स्वर से आकाश गूँज उठता है।
मुसहरी नाच
'मूस' यानि चूहे का शिकार करने वाली 'मुसहर' जाति पूर्वांचल की एक विचित्र जाति है। ये गांवों के किनारे अलग बस्ती बनाकर रहते हैं और भोर ही में 'सवरी' (एक विशेष प्रकार का चूहा मारने का औजार) लेकर खेत खलिहान में पूरे परिवार के साथ निकल जाते हैं। खेत खलिहानों में बिल के भीतर चूहों द्वारा एकत्र किये गए अनाज को उसमें पानी भरकर निकालते हैं। इनका एक पंथ दो काज हो जाता है। अर्थात एक ही गोटी से दो शिकार-चूहा और अनाज। वे दिनभर की इस कमाई को लेकर आते और गांजा का दम लगाकर झंडे गाड़कर 'ढोल' और 'हुडुक' बजाकर झूमकर नाचते हैं। यह हुडुक वाद्य 'गोहटी' के चमड़े से वे स्वयं बनाते हैं।
कासिम जान
नवाब कासिम जान मुगल के शाही दरबार में एक दरबारी थे। वह पहले लाहौर में थे, 1750 के दशक में गवर्नर मोइन-उल-मुल्क के दरबार से जुड़े, उसके बाद वे दिल्ली चले गए, और मुगल सम्राट शाह आलम द्वितीय के शासनकाल में दिल्ली के दरबार में शामिल हुए।
लोकनृत्यों की सूची
ज्वालामुखी अगरही देवी नृत्य
'अगरही' पूर्वांचल के आदिवासियों का एक प्रमुख नृत्य है। जैसा कि नाम से ही स्पष्ट है, इसे अगरिया जनजाति के पुरुष वर्ग के लोग जुलूस के रूप में करते हैं। सोनभद्र जनपद में शक्तिनगर के समीप ज्वालामुखी देवी का धाम है। वहां दोनों नवरात्रों में मध्य प्रदेश के सीधी - सरगुजा, बिहार के रोहतास - पलामू, उत्तर प्रदेश के मिर्ज़ापुर - सोनभद्र के हजारों आदिवासी मादल, ढोल, मजीरा बजाते हुए लंगोटी लगाकर, बाल मुंडवाकर, रोली लगाकर, बाना त्रिशूल लेकर यहाँ आकर मंदिर के चारों ओऱ नृत्य करते और त्रिशूल, नारियल, माला चढ़ाकर अथवा बकरे की बलि चढ़ाकर पूजा करते हैं। यह दृश्य तब रोमांचकारी हो जाता है जब वे अपनी जिव्हा में तीखा बाना धंसा लेते हैं और देवी कृपा से रक्त की एक बूँद भी नहीं छूती। अगरिया पत्थर को पिघलाकर लोहे से बर्तन - औजार बनाने वाली शिल्पी वर्ग की जनजाति है।
करमा नृत्य
'करमा' आदिवासियों का विश्वप्रसिद्ध नृत्य है। आदिवासी जहाँ भी है करमा नृत्य अवश्य करते हैं। खरीफ की फसल बो दिए जाने के बाद अनंत चतुर्दशी और फिर रबी की फसल करने के साथ होली के अवसर पर यह नृत्य स्त्री -पुरुष, बाल - वृद्ध सभी एक साथ समूह में करते हैं। उनका यह अनुष्ठान लगभग एक माह पूर्व से ही प्रारम्भ हो जाता है। 'जयी' जमाई जाती है। करम वृक्ष की डाल युवा अथवा गांव का बैगा द्वारा एक ही बार में काट कर लाई जाती है। गांव अथवा गांवों के सभी आदिवासी उसे जमीन पर धरे बिना नाचते गाते किसी सार्वजानिक स्थल पर लाते हैं, उसे वहीँ रोपते हैं। प्रसाद चढ़ाते और फिर नाचना शुरू करते हैं, तो वह सिलसिला चौबीस घंटे चलता है, यदा- कदा युवक -युवती के पांवों के यदि अंगूठे मिल जाते हैं, तो वहीँ उनका विवाह भी करा दिया जाता है। "करमा" पुरुषार्थ व पर्यावरण का प्रतीक नृत्य है।
जनजातीय इन्द्रवासी नृत्य
'धरकार' एक ऐसी जनजाति है जो मुख्य रूप से वाद्य यंत्र बनाकर अथवा डलिया - सूप बनाकर अपनी जीविका चलाती है और जब वाद्य यंत्र बनाती ही है तो नाचना गाना भी होता ही है। पूर्वांचल के सोनभद्र सहित अन्य जनपदों में बांस-वनों के समीप निवास करने वाली यह जनजाति निशान (सिंहा), डफला, शहनाई, बांसुरी, ढोल, मादल बना कर और बजाकर, झूम कर जाने कब से नाचती -गाती आ रही हैं। विवाह, गवना, मेले - ठेलों में या फिर बाजारों में भी होली - दीपावली, दशहरा, करमा आदि पर्वों पर ये लोग इन्द्रवासी नृत्य करके सबको मुग्ध कर देते हैं।
झूमर नाच
विवाह, गवना, यज्ञोपवीत, मुंडन, अन्नप्राशन आदि संस्कारों तथा दीपावली, दशहरा, अनंत चतुर्दशी के अवसरों पर महिलाएं हाथ में हाथ मिलाकर वृत्त या अर्धवृत्त बनाकर झूमर नाचती और गाती हैं। टेक की बार- बार आवृति तथा द्रुतगति और लय के आरोह- अवरोह के साथ गाकर नाच जाने वाला यह नृत्य पूर्वांचल की एक प्रमुख नृत्य है। आदिवासी महिलाएं 'कछाड़' मार कर अपने वन्य वेश -भूषा में जब झूमकर नाचने लगती समां बंध जाता है। यदा -कदा थपोरी भी बजाती हैं। महुआ बीनने, पत्ता तोड़ने, गोदना गोदने का कार्य के साथ अभिनय करती हैं। इसे धांगर, धरकार, घसिया, गोड जाति की महिलाएं बीया गडनी के अवसर पर विशेष उत्साह के साथ किसी नदी या तालाब के किनारे एकत्र होकर नाचती हैं। नृत्य के बीच-बीच में वन की बोली 'हूं-हूं' करती रहती हैं।
शैला नृत्य
शैला, मध्य प्रदेश, बिहार, उत्तर प्रदेश के सीमावर्ती इलाकों में आदिवासियों के मध्य एक लोकप्रिय नृत्य है। इस नृत्य में पूरे गांव के युवक सम्मिलित हो सकते हैं। इसकी तैयारी भी 'करमा' की तरह एक माह पूर्व से ही आरम्भ जाती है। युवक आदिवासी पोषक में मोरपंख कमर में बांध कर वृत्त या अर्धवृत्त बनाकर नाचते हैं। हर युवक के हाथ में दो-दो फुट का डंडा होता है जिसे लेकर वे नाचते हुए ही आगे -पीछे होते रहते हैं। घुँघरू बांधकर मादल लेकर बजाते हुए बीच-बीच में 'कू-कू ' या 'हूं-हूं' की आवाज़ करते हैं जिसे 'छेरवा' कहा जाता है। होली, दीपावली, दशहरा, अनंत चतुर्दशी, शिवरात्रि के अवसर पर यह नृत्य किया जाता है।
बिदेसिया नृत्य
'बिदेसिया' बिहार राज्य की उपज है, किन्तु पूर्वांचल में भी यह विधा अत्यंत ही लोकप्रिय है। इसके जनक श्री भिखारी ठाकुर हैं। नाट्य प्रधान इस नृत्य विधा में विदेश जाते या चले गए पति के साथ पत्नी की वार्ता का करुण दृश्य प्रदर्शित की जाती है। भोजपुरी बोली में प्रस्तुत यह नृत्य आज भी बहुत ही लोकप्रिय है।
कजरी नाच
यह ऋतुगीत है जो सावन - भादों के महीनों में खेतों खलिहानों से लेकर शहरों तक गाया व नाचा जाता है। पूर्व में इसके अखाड़े हुआ करते थे, बड़े - बड़े दंगल हुआ करते थे। स्त्री - पुरुष सभी प्रतियोगिताओं में सम्मिलित होते थे। नगर की वेश्याएं भी भाग लेती थीं। गायन के रूप में उत्पन्न यह विधा अब पूर्णतः नृत्य में परिवर्तित हो चुकी है।
होली नृत्य
होली मूलतः गायन विधा ही है किन्तु अब विशेष रूप से अवध क्षेत्र में इसे नृत्यात्मक बना दिया गया है। होरी, जोगीरा, कबीरा इसकी शैलियाँ है। होली के अवसर पर अथवा पूरी फाल्गुन माह भर यह गीत विशेष रूप से पुरुषों को उन्मुक्त और मतवाला बना देता है। युवक - युवतियां दोनों इस नृत्य में सम्मिलित होते हैं और ढोल, मंजीरा, हारमोनियम, झांझ, मृदंग के संग गीत की पंक्तियों के बीच 'जोगीरा' छोड़ते जाते हैं।
मध्य प्रदेश के प्रमुख लोकनृत्य
2) राई नृत्य : मध्य प्रदेश के प्रमुख लोकनृत्य राई को इसके क्षेत्र के आधार पर दो भागों में बांटा जा सकता है। बुंदेलखंड का राई नृत्य और बघेलखंड का राई नृत्य | बुंदेलखंड का राई नृत्य : राई नृत्य बुंदेलखंड का एक लोकप्रिय नृत्य है यह नृत्य उत्सवों जैसे विवाह, पुत्रजन्म आदि के अवसर पर किया जाता है। अशोकनगर जिले के करीला मेले में राई नृत्य का आयोजन सामूहिक रूप से किया जाता है। यहाँ पर लोग अपनी मन्नत पूर्ण होने पर देवी के मंदिर के समक्ष लगे मेले में राई नृत्य कराते है। यह राई का धार्मिक स्वरुप है। राई नृत्य के केंद्र में एक नर्तकी होती है जिसे स्थानीय बोली में बेडनी कहा जाता है। नृत्य को गति देने का कार्य एक मृदंगवादक पुरुष द्वारा किया जाता है। राई नृत्य के विश्राम की स्थिति में स्वांग नामक लोकनाट्य भी किया जाता है जो हंसी मजाक व गुदगुदाने का कार्य करता है। विश्राम के उपरांत पुनः राई नृत्य प्रारंभ किया जाता है। अन्य लोकनृत्यों में जो बात प्रायः नहीं पाई जाती है वह है राई में पाई जाने वाली तीव्र गति, तत्कालीन काव्य रचना और अद्वितीय लोक संगीत | संगीत में श्रृंगार व यौवन झलकता है।
बघेलखंड का राई नृत्य : बुंदेलखंड की तरह बघेलखं में भी राई नृत्य किया जाता है परन्तु यहाँ पर नृत्य में कुछ विभेद आ जाते है जैसे बुंदेलखंड में राई नृत्य बेडनी द्वारा किया जाता है वहीँ बघेलखंड में पुरुष ही स्त्री वेश धारण कर राई नृत्य प्रस्तुत करते है इसके अतिरिक्त बुन्देलखंड में वाद्ययंत्र के तौर पर मृदंग का प्रयोग किया जाता है वहीँ बघेलखंड में ढोलक व नगड़िया का उपयोग किया जाता है। बघेलखंड में राई नृत्य विशेष रूप से अहीर पुरुषों द्वारा किया जाता है परन्तु कहीं कहीं पर ब्राम्हण स्त्रीयों में भी इसका प्रचलन पाया जाता है | पुत्र जन्म पर प्रायः वैश्य महाजनों के यहाँ पर भी राई नृत्य का आयोजन किया जाता है। स्त्रियाँ हाथों, पैरों और कमर की विशेष मुद्राओं में नृत्य करती है। राई नृत्य के गीत श्रृंगार परक होते है। स्त्री नर्तकियों की वेश-भूषा व गहने परंपरागत होते है। पुरुष धोती, बाना, साफा, और पैरों में घुंघरू बांधकर नाचते है।
3) बधाई नृत्य : बुंदेलखंड क्षेत्र में जन्म, विवाह और त्योहारों के अवसरों पर ‘ बधाईं ' लोकप्रिय है। इसमें संगीत वाद्ययंत्र की धुनों पर पुरुष और महिलाएं सभी, ज़ोर-शोर से नृत्य करते हैं। नर्तकों की कोमल और कलाबाज़ हरकतें और उनके रंगीन पोशाक दर्शकों को चकित कर देते है।
4) भगोरिया नृत्य : भगोरिया नृत्य अपनी विलक्षण लय और डांडरियां नृत्य के माध्यम से मध्यप्रदेश की बैगा आदिवासी जनजाति की सांस्कृतिक पहचान बन गया है। बैगा के पारंपरिक लोक गीतों और नृत्य के साथ दशहरा त्योहार की उल्लासभरी शुरुआत होती है। दशहरा त्योहार के अवसर पर बैगा समुदाय के विवाहयोग्य पुरुष एक गांव से दूसरे गांव जाते हैं, जहां दूसरे गांव की युवा लड़कियां अपने गायन और डांडरीयां नृत्य के साथ उनका परंपरागत तरीके से स्वागत करती है। यह एक दिलचस्प रिवाज है , जिससे बैगा लड़की अपनी पसंद के युवा पुरुष का चयन कर उससे शादी की अनुमति देती है। इसमें शामिल गीत और नृत्य, इस रिवाज द्वारा प्रेरित होते हैं। माहौल खिल उठता है और सारी परेशानियों से दूर , अपने ही ताल में बह जाता है।
भारतीय राज्यों के प्रमुख लोकनृत्य
2.मध्य प्रदेश-जवारा, मटकी, अडा, खाड़ा नाच, फूलपति, ग्रिदा नृत्य, सालेलार्की, सेलाभडोनी, मंच, आदि।
ओड़िशा सरकार
ओड़िशा सरकार (Government of Odisha) भारत के ओड़िशा राज्य और उसके सभी ज़िलों की प्रमुख सरकार है। इस सरकार में ओड़िशा की विधानसभा, ओड़िशा का राज्यपाल, न्यायालय प्रणाली और अन्य अंग शामिल हैं।
हम तुम्हारे हैं सनम
हम तुम्हारे हैं सनम 2002 में बनी हिन्दी भाषा की नाटकीय प्रेमकहानी फिल्म है। इसमें प्रमुख भूमिकाओं में सलमान खान, शाहरुख खान और माधुरी दीक्षित है। यह करण अर्जुन (1995) के बाद सलमान खान और शाहरुख खान की मुख्य पात्र वाली दूसरी फिल्म है। ऐश्वर्या राय बच्चन ने फिल्म में कैमियो किया है। इस फिल्म के अधिकार शाहरुख खान के रेड चिलीज़ एंटरटेनमेंट के स्वामित्व में हैं।
संक्षेप
देव नारायण (आलोक नाथ) अपनी विधवा बेटी लक्ष्मी (अरुणा ईरानी) और उसके बच्चों राधा और प्रशांत के साथ रहता है। देव भी दो अनाथ बच्चों, गोपाल और नीता को पालता है। लक्ष्मी सोचती है कि देव गोपाल और नीता का अधिक ख्याल रख रहा है इसलिये वह उसके बच्चों के साथ घर छोड़ देती है। लक्ष्मी जल्द ही सड़क पर एक अनाथ लड़के को पाती है और अपनाती है। राधा उसे सूरज नाम देती है और दोनों में भाई-बहन का रिश्ता बन जाता है। सूरज का गायन के लिए एक विशेष लगाव है।
वर्ष गुजरते हैं और सूरज (सलमान खान) अब एक प्रसिद्ध और लोकप्रिय गायक है। सूरज ने अपनी सफलता के श्रेय राधा को दिया है और उसके लिए आभारी है। राधा (माधुरी दीक्षित) भी उसे विशेष रूप से पसंद करती है। इस बीच, गोपाल (शाहरुख खान) एक धनी व्यावसायिक टाइकून बन गया है। जब लक्ष्मी एक दुर्घटना में मारी जाती है, राधा और प्रशांत (अतुल अग्निहोत्री) गोपाल के घर में रहने के लिए ले जाया जाता है। उनके साथ नीता (सुमन रंगनाथन) भी रहती है। गोपाल शादी करने के लिए राधा से पूछता है और वह इससे सहमत होती है। उनकी शादी की रात को गोपाल राधा से पूछता है कि वह दुनिया में सबसे अधिक किससे प्यार करती है, तो वह अपनी माँ और प्रशांत का जवाब देती है। गोपाल को ठेस पहुँचती कि उसने उसका उल्लेख नहीं किया। समय बढ़ता है और गोपाल दो चीजों को खास नापसंद करने लगता है। सबसे पहले वह और राधा आर्थिक रूप से प्रशांत का समर्थन कर रहे हैं जबकि वयस्क है और दूसरी बात राधा सूरज के साथ फोन पर हमेशा रहती है। एक गलतफहमी के बाद, गोपाल अपना आपा खो देता है और प्रशांत घर से बाहर निकाल देता है।
गोपाल जल्द ही सोचता है कि सूरज और राधा चुपके से एक दूसरे को देख रहे हैं और उसे भी घर से निकाल देता है। राधा अपने रिश्तेदारों के साथ रहने के लिए चली जाती है। हर कोई सोचता है राधा बस कुछ दिनों के लिए रहने आई है। गोपाल राधा को तलाक का नोटिस भेजता जब सूरज को स्थिति का एहसास होता है। वह और प्रशांत गोपाल से बात करना चाहते हैं, लेकिन राधा उन्हें ऐसा करने नहीं देना चाहती। सूरज चुपके से गोपाल के साथ एक बैठक आयोजित करता है। गोपाल आता है और गुस्से में सूरज का सामना करता है। आखिरकार, गोपाल एक भरी हुई बंदूक बाहर खींचता है और उसे गोली मार करने के लिए सूरज से कहता है। इसके बाद गोपाल चला जाता है। सूरज अब अपने को राधा के तलाक का कारण मानता है और अत्यंत दोषी महसूस करता है। उसने अब चीजें सही करने का प्रण लिया। राधा भी जान जाती है कि गोपाल सूरज के साथ उसकी दोस्ती के बारे में गुस्सा था। वह और सूरज फिर से कभी न मिलने के लिए सहमत होते हैं। सूरज उसकी प्रेमिका सुमन (ऐश्वर्या राय) को स्थिति बताता है। सुमन गोपाल से बात करती है और बताती कि वो कहाँ गलत हो गया था। गोपाल भी जान जाता है कि उसने राधा और सूरज की दोस्ती को गलत समझा है। वे राधा को आत्महत्या करने से रोकता है और दोनों की सुलह हो जाती है। वे सूरज के शो में जाते हैं। गोपाल और सूरज एक-दूसरे से माफी माँगते हैं और मसलों को खत्म करते हैं।..
बूड़ेवाल
बूड़ेवाल (Burewal) भारत के पंजाब राज्य के कपूरथला ज़िले में स्थित एक गाँव है।
हास्टिंग्स बान्डा
हस्टिंग्स कामुज़ू बाण्डा (मार्च या अप्रैल १८९८ – २५ नवम्बर १९९७) १९६१ से १९९४ तक मलावी और इसके पूर्ववर्ती राज्य न्यासलैण्ड के नेता थे। उनकी अधिकत्तर शिक्षा के बाद बाण्डा अपनी गृह काउंटी (उस समय के ब्रितानी न्यासलैण्ड), उपनिवेशवाद के विरुद्ध बोलने के लिए और स्वतंत्रता के लिए वकालत करने के लिए वापस पहुँचे। १९६३ में उन्हें औपचारिक रूप से न्यासवाद के प्रधानमंत्री पद पर नियुक्त किया गया जो बाद में मलावी के रूप में स्वतंत्र राष्ट्र बन गया।
होती लाल अग्रवाल
होती लाल अग्रवाल,भारत के उत्तर प्रदेश की तीसरी विधानसभा सभा में विधायक रहे। 1962 उत्तर प्रदेश विधान सभा चुनाव में इन्होंने उत्तर प्रदेश के इटावा जिले के 334 - इटावा विधान सभा निर्वाचन क्षेत्र से कांग्रेस की ओर से चुनाव में भाग लिया।
ह्युस्टन डायनमो
ह्युस्टन डायनमो, एक प्रसिद्ध फुटबॉल टीम है, जो ह्युस्टन में आधारित है। वे मेजर लीग सॉकर में खेलते हैं। इनका घरेलू स्टेडियम बीबीवीए कम्पास स्टेडियम है।
परिवहन की विधि
यातायात अथवा परिवहन तथा संचार
परिवहन-वस्तुओं तथा यात्रियों को एक स्थान से दूसरे स्थान तक ले जाने की प्रक्रिया को परिवहन कहते हैं। परिवहन के लिए मनुष्य पशुओं तथा विभिन्न प्रकार के वाहनों का प्रयोग किया जाता है।
संचार-सूचनाओं को उनके उद्गम स्थान से गंतव्य स्थान तक किसी चैनल के माध्यम से पहुंचाने की प्रक्रिया को संचार कहते हैं। डाक सेवाएं टेलीफोन तार और फैक्स सेवाएं इंटरनेट और उपग्रह संचार के प्रमुख साधन हैं। यहां एक अच्छा साधन है
परिवहन तथा संचार का महत्व
आधुनिक युग में परिवहन तथा संचार आर्थिक विकास के अभिन्न अंग बन गए हैं। यह सुविधाएं वस्तुओं के उत्पादन क्षेत्रों का उनके उपयोग के चित्र सहित संबंध स्थापित करती हैं। यदि परिवहन तथा संवाद के तंत्र काम करना बंद कर दें तो विश्व की अर्थव्यवस्था ठप हो जाएगी। परिवहन व संचार मार्ग चैनलों और वाहनों का एक संजाल बनाता है जिसके माध्यम से व्यापार होता है।
परिवहन के माध्यम-वस्तुओं तथा सेवाओं के परिवहन के लिए स्थल जल वायु तथा पाइपलाइन के माध्यमों का उपयोग किया जाता है। परिणाम स्वरूप परिवहन के तीन मुख्य माध्यम है जिन्हें क्रमशः स्थल परिवहन जल परिवहन तथा वायु परिवहन के नाम से पुकारा जाता है। पाइपलाइन एक अन्य माध्यम है जो आजकल अधिक लोकप्रिय होता जा रहा है। सड़क और रेल यातायात स्थल परिवहन के अंग हैं। जल परिवहन तथा वायु परिवहन दो अन्य माध्यम है। पाइप लाइनों का प्रयोग जल पेट्रोलियम तथा प्राकृतिक गैस जैसे द्रव्य पदार्थों के परिवहन के लिए किया जाता है।
स्थल परिवहन-परिवहन के सभी माध्यमों में स्थल परिवहन का सबसे अधिक महत्व है क्योंकि वस्तुओं और सेवाओं का अधिकांश परिवहन स्थल पर ही होता है।प्राचीन काल में मनुष्य स्वयं ही वाहन का काम करता था आज भी कुछ ऐसे भाग है जहां मानव वाहन परिवहन का महत्वपूर्ण साधन है। सघन वन प्रदेश अथवा उबर खाबर पर्वती प्रदेश कुछ ऐसे ही इलाके हैं जहां सड़कों का निर्माण कठिन है और भार ढोने का कार्य मानव स्वयं ही करता है।आज से लगभग 3000 वर्ष पूर्व मनुष्य ने परिवहन के लिए पशुओं का प्रयोग करना शुरू किया। मुख्य रूप से घोड़ा तथा खच्चर बोझा ढोने के काम करते थे पहिए के आविष्कार से पशुओं द्वारा खींची जाने वाली गाड़ियों तथा वैगनोर का प्रचलन बढ़ गया।
परिवहन की विधि (या परिवहन के साधन या परिवहन प्रणाली या परिवहन का तरीका या परिवहन के रूप) वह शब्द हैं जो वस्तुत: परिवहन के अलग-अलग तरीकों के लिए इस्तेमाल किए जाते हैं। सबसे प्रमुख परिवहन के साधन हैं हवाई परिवहन, रेल परिवहन सड़क परिवहन और जल परिवहन, लेकिन अन्य तरीके भी उपलब्ध हैं जिनमें पाइप लाइन, केबल परिवहन, अंतरिक्ष परिवहन और ऑफ-रोड परिवहन भी शामिल हैं। मानव संचालित परिवहन और पशु चालित परिवहन अपने तरीके का परिवहन है, लेकिन यह सामान्य रूप से अन्य श्रेणियों में आते हैं। सभी परिवहन में कुछ माल परिवहन के लिए उपयुक्त हैं और कुछ लोगों के परिवहन के लिए उपयुक्त हैं।
प्रत्येक परिवहन की विधि को मौलिक रूप से विभिन्न तकनीकी समाधान और कुछ अलग वातावरण की आवश्यकता होती है। प्रत्येक विधी की अपनी बुनियादी सुविधाएं, वाहन, कार्य और अक्सर विभिन्न विनियमन हैं। जो परिवहन एक से अधिक मोड का उपयोग करते हैं उन्हें इंटरमोडल के रूप में वर्णित किया जा सकता है।
हवाई
एक निर्दिष्ट-विंग विमान जिसे सामान्यतः हवाई जहाज कहा जाता है, जो एयर क्राफ्ट से अधिक भारी होता है जो अपने पंखों के सहारे ऊपर हवा में उड़ते हैं। यह शब्द रोटरी-विंग एयरक्राफ्ट से भिन्न है, जहां सतह से ऊपर उठने की क्रिया हवा में ऊपर उठने के सापेक्ष है। एक जाइरोप्लेन फिक्स्ड-विंग और रोटरी-विंग दोनों प्रकार के होते हैं। फिक्स्ड-विंग एयरक्राफ्ट की सीमा छोटे प्रशिक्षण विमान और मनोरंजन विमान से लेकर बड़े विमान और सैन्य कार्गो विमान तक होते हैं।
विमानों के लिए दो बातें आवश्यक हैं पंखों के ऊपर उठने के लिए हवा का प्रवाह और लैंडिंग के लिए स्थान. अधिकांश विमानों को बुनियादी सुविधाओं के साथ एक हवाई अड्डे की जरूरत होती है जो रखरखाव, पुनःसंग्रहण, ईंधन भरने और यात्रियों और चालक दल के चढ़ने उतरने और माल की चढ़ाई उतराई कर सके. जबकि अधिकतर विमान स्थल पर से ही उड़ते और उतरते हैं, कुछ विमान बर्फ और पानी पर से उड़ने और उतरने में सक्षम होते हैं।
रेल
रेल परिवहन वह है, जहां एक ट्रेन या रेल दो समानांतर इस्पात पटरी पर चलती है, जिसे रेलवे या रेलरोड कहते हैं। रेल सीधी लकड़ियों के (या स्लीपरों), कंक्रीटों या स्टील से एकसमान दूरी या गेज पर बंधे होते हैं। रेल और लम्बवत्त बीम कंक्रीट से बने नींव पर रखकर या संकुचित पृथ्वी और गिट्टी बजरी से एक परत बनाया जाता है। वैकल्पिक तरीकों में मोनोरेल और मैग्लेव शामिल हैं।
एक ट्रेन में एक या एक से अधिक वाहन जुड़े होते हैं जो रेल की पटरी पर चलती हैं। प्रणोदन एक लोकोमोटिव द्वारा प्रदान किया जाता है, जो बिना ऊर्जा वाली डिब्बों की श्रृंखला को खींचती है, जिसमें यात्री और माल उठाए जा सकते हैं। लोकोमोटिव को भाप, डीजल या बिजली द्वारा संचालित किया जा सकता है, जिसकी आपूर्ति ट्रैकसाइड सिस्टम द्वारा होती है। वैकल्पिक रूप से, कुछ या सभी कार को एक बहु इकाई द्वारा संचालित किया जा सकता है। इसके अलावा, ट्रेन को घोड़ों, केबल, गुरुत्वाकर्षण, वायुचालित और गैसटरबाइन द्वारा संचालित किया जा सकता है। रेल गाड़ी पक्की सड़कों पर रबर टायर की अपेक्षा कम से कम घर्षण पर चलती हैं, जो ट्रेन को अधिक ऊर्जा कुशल बनाती है, हालांकि जहाज की तरह कुशल नहीं होती हैं।